  Майя Бывальцева 24-тӥ инвожое 18 часысен 21 часозь Ижкарын тыметлэн ярдураз «Эшъяськон выж» («Мост дружбы») праздник ортчоз. Ужрад финн-угор дуннеысь пиналъёс но егитъёс понна эктонъя «Мост» калыккуспо лагерьзы улсын радъяськоз. Со сярысь лагерьлэн  вотэсысь огинэз ивортэ. Куинь час кыстӥськись марафонын Удмуртиысь, Эстониысь но Румынись коллективъёс удмурт, мадьяр, эстон швед калык эктонъёсты, озьы ик Россиын улӥсь калыкъёслэсь эктонъёссэс возьматозы. Тодэ вайытом, финн-угор пиналъёслэн но егитъёслэн эктонъя 15-тӥез «Мост» калыккуспо лагерьзы Ижкарын 22–28 инвожое ортчоз. Отчы 100 пала эктӥсьёс люкаськозы. Чаклам арлыд: 0+ Тегъёс: Лулчеберет Ижкар егитъёс Удмуртия пиналъёс эктон  